Οδηγός Υποβολής Σχολίων

Επανεξέταση του Εθνικού Πλαισίου Συνηγορίας Δικαιωμάτων Αναπηρίας (NDAF) [National Disability Advocacy Framework (NDAF)]

Απρίλιος 2022

# Εισαγωγή

Η Κοινοπολιτεία, οι πολιτείες και οι επικράτειες εργάζονται από κοινού για να συντάξουν ένα νέο Εθνικό Πλαίσιο Συνηγορίας Δικαιωμάτων Αναπηρίας (NDAF), το οποίο είναι πλέον διαθέσιμο για δημόσια διαβούλευση.

Αυτός ο οδηγός υποβολής σχολίων/προτάσεων [submission] σκοπεύει να βοηθήσει άτομα με αναπηρία και τους κύριους ενδιαφερόμενους φορείς να αναπτύξουν τα σχόλιά τους για το νέο NDAF, ώστε να επηρεάσουν την κατεύθυνση της συνηγορίας δικαιωμάτων αναπηρίας στο μέλλον.

# Γιατί επανεξετάζουμε το Πλαίσιο;

Από την δημοσίευση του αρχικού NDAF το 2012, υπήρξαν σημαντικές αλλαγές στο χώρο της συνηγορίας δικαιωμάτων αναπηρίας. Αυτό περιλαμβάνει την εισαγωγή του Εθνικού Προγράμματος Ασφάλισης Αναπηρίας (NDIS) [National Disability Insurance Scheme (NDIS)], το οποίο είχε ως αποτέλεσμα να γίνει διαβούλευση σχετικά με το NDAF το 2015, και ένα Φύλλο Πληροφοριών Συνηγορίας Δικαιωμάτων Αναπηρίας [Disability Advocacy Factsheet] που δημοσιεύτηκε το 2018. Η Επιτροπή Ποιότητας και Διασφαλίσεων NDIS [Quality and Safeguards Commission] ιδρύθηκε το 2017 και η Βασιλική Επιτροπή για τη Βία, Κακοποίηση, Παραμέληση και Εκμετάλλευση Ατόμων με Αναπηρία [Royal Commission into Violence, Abuse, Neglect and Exploitation of People with Disability] το 2019.

Μια άλλη σημαντική εξέλιξη είναι η δημοσίευση της *Στρατηγικής Αναπηρίας της Αυστραλίας* *2021-2031* [*Australia’s Disability Strategy 2021-2031*] (η Στρατηγική), η οποία αναγνωρίζει ότι η συνηγορία δικαιωμάτων συμβάλλει στη διασφάλιση των δικαιωμάτων των ανθρώπων και στην υπέρβαση των εμποδίων για την ένταξη και τη συμμετοχή τους στην κοινότητα.

Στις 13 Δεκεμβρίου 2019, το πρώην Συμβούλιο Μεταρρύθμισης Αναπηρίας (DRC) [Disability Reform Council (DRC] συμφώνησε[[1]](#footnote-1) ότι η χρηματοδότηση της ανεξάρτητης συνηγορίας δικαιωμάτων ατόμων με αναπηρία είναι ευθύνη που μοιράζονται όλες οι δικαιοδοσίες. Το NDAF επιβεβαιώνει την κοινή δέσμευση των δικαιοδοσιών για την συνηγορία δικαιωμάτων αναπηρίας και η Κοινοπολιτεία συνεργάζεται στενά με τις πολιτείες και τις επικράτειες για τη σύνταξη του νέου NDAF.

Η Συνάντηση Υπουργών για τη Μεταρρύθμιση Αναπηρίας (DRMM) [Disability Reform Ministers’ Meeting (DRMM)] παρέχει το φόρουμ για τους υπουργούς της Κοινοπολιτείας και των πολιτειών και επικρατειών που είναι αρμόδιοι για την πολιτική της αναπηρίας, ώστε να ωθήσουν την εθνική μεταρρύθμιση στην πολιτική και την εφαρμογή της αναπηρίας. Το DRMM ενέκρινε το σχέδιο NDAF για να προχωρήσει σε δημόσια διαβούλευση.

Το NDAF θα υποστηρίζεται από ένα σχέδιο εργασίας για την συνηγορία δικαιωμάτων αναπηρίας που θα καθοδηγήσει την υλοποίηση του στόχου, των αρχών και των αποτελεσμάτων του. Το σχέδιο εργασίας θα αναπτυχθεί και θα εφαρμοστεί μεταξύ των κυβερνήσεων της Κοινοπολιτείας, των πολιτειών και των επικρατειών. Το σχέδιο εργασίας θα ενημερώνεται μέσω της συμμετοχής ατόμων με αναπηρία και όπου είναι κατάλληλο, θα ευθυγραμμιστεί με τη Στρατηγική Στοχευμένων Σχεδίων Δράσης [Strategy’s Targeted Action Plans]. Η Υπεράσπιση Δικαιωμάτων Αναπηρίας αποτελεί μέρος τους σχεδίου της Στρατηγικής Στοχευμένου Σχεδίου Ασφάλειας [Strategy’s Safety Targeted Action], το οποίο μπορείτε να βρείτε [εδώ](https://www.disabilitygateway.gov.au/document/3176).

# Πώς να πείτε τη γνώμη σας;

Ενθαρρύνουμε σθεναρά οποιοδήποτε άτομο με αναπηρία ή έχει σύνδεση με συνηγορία δικαιωμάτων αναπηρίας να υποβάλει σχόλια για το νέο NDAF, το οποίο μπορείτε επίσης να βρείτε στο DSS Engage. Μπορείτε να το κάνετε αυτό:

* Με το να επισκεφθείτε τον ιστότοπο διαβούλευσης στο DSS Engage.
* Με αποστολή γραπτής υποβολής σχολίων/προτάσεων μέσω email στο disabilityadvocacysecretariat@dss.gov.au.
* Αποστολή γραπτής υποβολής σχολίων/προτάσεων στη διεύθυνση:

Disability Advocacy Policy

GPO Box 9820

Department of Social Services

Canberra ACT 2601

Εάν υποβάλετε σχόλια/προτάσεις διαδικτυακά μέσω του DSS Engage, θα σας ζητηθεί να καθορίσετε εάν θέλετε η υποβολή των σχολίων/προτάσεών σας να δημοσιευτεί στον ιστότοπο του DSS.

Εάν στείλετε την υποβολή των σχολίων/προτάσεών σας μέσω email ή ταχυδρομικά, παρακαλείστε διευκρινίστε εάν θέλετε αυτή η υποβολή σας να δημοσιευτεί διαδικτυακά.

Η καταληκτική ημερομηνία υποβολής σχολίων/προτάσεων είναι 5.00 μ.μ., 3 Ιουνίου 2022.

# Τι περιέχει η υποβολή των σχολίων/προτάσεών σας;

Παρακαλείστε χρησιμοποιήστε τις παρακάτω ερωτήσεις ως οδηγό κατά την ανάπτυξη της υποβολής των σχολίων/προτάσεων σας:

1. Πιστεύετε ότι το νέο NDAF περιλαμβάνει το όραμά σας για συνηγορία δικαιωμάτων; Εάν όχι, ποιες αλλαγές απαιτούνται;
2. Είναι οι **αρχές** του NDAF κατάλληλες για την καθοδήγηση της παροχής συνηγορίας δικαιωμάτων για άτομα με αναπηρία σε ένα μεταβαλλόμενο περιβάλλον αναπηρίας, που περιλαμβάνει το πλαίσιο του NDIS; Εάν όχι, ποιες αλλαγές απαιτούνται;
3. Είναι τα **αποτελέσματα** του NDAF σαφή και εφικτά; Θα πρέπει να συμπεριληφθούν διαφορετικά; Εάν ναι, τι θα πρέπει να συμπεριληφθεί;
4. Είναι σχετικές **οι αρμοδιότητες, οι μεταρρυθμίσεις και οι κατευθύνσεις πολιτικής** του NDAF ή πρέπει να συμπεριληφθούν διαφορετικές;
5. **Εντοπίζει το NDAF τι χρειάζεται** στο τρέχον και στο μελλοντικό περιβάλλον αναπηρίας; Εάν όχι, ποιες αλλαγές απαιτούνται;
6. Έχετε άλλα σχόλια, σκέψεις ή ιδέες για το NDAF;

Εάν έχετε οποιεσδήποτε ερωτήσεις σχετικά με τη διαδικασία διαβούλευσης, παρακαλείστε στείλτε email στο disabilityadvocacysecretariat@dss.gov.au.

# Επόμενα βήματα

Η Κοινοπολιτεία, οι πολιτείες και οι επικράτειες θα χρησιμοποιήσουν τα σχόλια από αυτή τη διαβούλευση για να οριστικοποιήσουν το NDAF.

Μόλις εξεταστούν τα σχόλια σχετικά με το NDAF, το τελικό NDAF θα παρουσιαστεί στη Συνάντηση Υπουργών για τη Μεταρρύθμιση Αναπηρίας για έγκριση και στη συνέχεια θα αναρτηθεί στον ιστότοπο του Υπουργείου Κοινωνικών Υπηρεσιών [Department of Social Services].

1. Η Νότια Αυστραλία αρχικά διαφώνησε με αυτήν την απόφαση, ωστόσο υποστήριξε το νέο προσχέδιο NDAF [↑](#footnote-ref-1)